open-index/open-wikipedia-markdown huggingface dataset:
יהדות קניה

**יהדות קניה** היא ההיסטוריה של ההתיישבות היהודית בקניה, מדינה במזרח אפריקה, שהחלה ב-1899. בשנת 2013 מנתה הקהילה כ-600 חברים.
## היסטוריה
### ראשית הקהילה
[שמאל|ממוזער| ראש ממשלת ישראל [גולדה מאיר עם אמבולנס ישראלי שנתרם לתושבי קניה, 1963]]
ב-1899 ג'יי מרקוס, איש עסקים יהודי, היגר מהודו לניירובי והקים עסק לייצוא תוצרת מקומית. בשנת 1903, בקונגרס הציוני העולמי השישי הציע המזכיר הקולוניאלי הבריטי ג'וזף צ'מברלין את תוכנית אוגנדה בה חלק מהשטח בקניה ובאוגנדה יהפוך למדינה עצמאית ליהודים ההצעה יצרה מחלוקת רבה בקרב הקהילה היהודית הבינלאומית, ונדחתה בקונגרס הציוני השביעי ב-1905. למרות גניזת התוכנית, 20 משפחות יהודיות התיישבו בקניה עד 1913, מרביתן בניירובי.

בשנת 1907 נחנך בית קברות יהודי, ובשנת 1913 הוקם בית הכנסת הראשון. בתקופת מלחמת העולם השנייה ובעקבות השואה עלתה ההגירה היהודית לקניה והתגוררו בה כ-1,200 יהודים. לפני הקמת מדינת ישראל סייעו חברי קהילת יהודי קניה ללוחמי האצ"ל והלח"י שנכלאו על ידי הבריטים בגילגיל. לאחר הקמת מדינת ישראל בשנת 1948, היגרו יהודים רבים מקניה לישראל. משנת - 1963, כשקניה הפכה לעצמאית מתקיימים יחסים דיפלומטיים בין ישראל לקניה.

### המאה ה-21
בין יהודי קניה בולטים ראש עיריית ניירובי לשעבר ישראל סומן והמלונאי אברהם בלוק. בשנת 2013 מנתה הקהילה היהודית כ-600 חברים. הקהילה היהודית הקנייתית מזוהה עם הקונגרס היהודי האפריקאי. החיים הקהילתיים היהודיים בקניה מתרכזים סביב הקהילה העברית בניירובי, בה נמצא בית הכנסת היחיד במדינה. עם מגוון רחב של פעילויות חינוכיות, חברתיות וספורטיביות המוצעות במרכז הקהילתי בוורמונט הול, שנמצא בסמוך לבית הכנסת. תפילות מתקיימות בכל ליל שישי, שבת בבוקר ובכל החגים. בשטח הקהילה יש גם מקווה. אין מקור קבוע לכשרות, אך הקהילה משתדלת לייבא בשר כשר. הקהילה העברית בניירובי מפרסמת עלון דו-חודשי בשם "שלנו".

## קהילת הקיקויו
60 חברים מקהילת קיקויו מכנים את עצמם הקהילה היהודית "Kasuku Gathundia". הקהילה התפתחה בקרב חקלאים ברמות קניה, ליד ניהורורו. לדברי הפטריארך שלהם, יוסף בן אברהם נג'וגו, הקהילה צמחה מפיצול עם הקהילה היהודית המשיחית הגדולה של קניה, כאשר ביקור, כביכול, של יהודי ניירובי הוביל להבנתם שהמנהגים שלהם הם משיחיים ולא יהודיים. לאחר שנודע על ההבחנה, הוא ואברהם נדונגו מבוגואה התפצלו מהקהילה, והחלו ללמוד יהדות לעומק. ההחלטה לבצע ברית מילה, באופן מסורתי טקס התבגרות שנאסר על פי חוק בגיל צעיר, משמעותו שילדי הקהילה חייבים לנסוע לאוגנדה כדי לערוך את הטקס על ידי האבאיודאיה. לבית הכנסת של הקהילה העברית בניירובי אין קשרים עם קהילה זו.

## הערות שוליים

קניה
קטגוריה:קניה: היסטוריה
קניה
Wodan Timbur Coaster

**Wodan Timbur Coaster** היא רכבת הרים העשויה מעץ, ונמצאת בפארק אירופה. הרכבת נחנכה ב-31 במרץ 2012.

## נסיעה
ממוזער| WODAN Timburcoaster בפעולה
Wodan Timbur Coaster ממוקמת במתחם איסלנד של הפארק שנפתח בשנת 2009. הרכבת משתלבת בשתי אטרקציות: Atlantica SuperSplash ו-האש הכחולה. הרכבת היא רכבת העץ הראשונה של הפארק ונבנתה על ידי Great Coasters International הרכבת כוללת גלגלי פוליאוריטן במקום גלגלי הפלדה הרגילים.

## שם
הרכבת נקראה בשמו הסקסוני הישן של האל הגרמאני אודין. "Timbur" היא המילה האיסלנדית לעץ, ולכן "Timbur Coaster" היא רכבת עץ.

## נושא
Wodan Timbur Coaster מבוססת על המיתולוגיה הנורדית. התור אל הרכבת כולל כמה אלמנטים מפורטים, כולל אש, ערפל ומים. אלת המוות, גיהנום, כמו כן ישנם מסכי עשן ותקרות נעות שנעדו ליצור רעש ובהלה, המטביעים את האורחים במיתולוגיה. בתחנת הנסיעה, פסלים צופים ברכבת עוזבת ופונים לראות את הרכבת מגיעה. שני זאבי עץ ממוקמים בראש הגבעה. לנסיעה יש גם כמה צלילות למנהרות ואינטראקציה כבדה עם האזורים שמסביב.

## הערות שוליים

## קישורים חיצוניים

קטגוריה:מתקני פארק אירופה
קטגוריה:רכבות הרים
Alpenexpress Enzian

**אלפיין אקספרס אנזיין** (מגרמנית: **Alpenexpress Enzian**; נקראה בעבר **Grottenblitz** – הבזק המערה) היא רכבת הרים ממונעת עם אפשרות לשימוש במציאות מדומה המיוצרת על ידי Mack Rides ונמצאת בפארק אירופה. היא ממוקמת בחלקו האוסטרי של הפארק, ונבנתה בשנת 1984. אלפיין אקספרס הייתה רכבת ההרים הראשונה שנבנתה בפארק.

## פירוט טכני
ברכבת אלפיין אקספרס ישנם 10 קרונות שיכולים להכיל 38 אנשים (ארבעה לכל קרון, שניים בשורה). כל קרון מצויד במנוע חשמלי המחובר אל המסילות הנמצאות בין הפסים. המנועים מניעים גלגלים הפועלים על מסילה שלישית במרכז המסילה. הנסיעה היא באורך של 250 מטר במהירות של כ-45 קילומטר לשעה. היא יכולה להסיע עד 1,050 אנשים בשעה וזמן נסיעה של דקה ו-40 שניות.

## מציאות מדומה
ניתן לקבל בתוספת תשלום משקפי חווית מציאות מדומה החל מספטמבר 2015. הנוסעים חובשים אוזניות אלחוטיות של Samsung Gear VR עם מבחר של ארבע חוויות מציאות מדומה.

## מערך
בתחילה הנסיעה הרכבת פונה בחדות ימינה, וממשיכה אל "עולם הקסם של היהלומים", מערה מלאכותית המכילה גמדים ודמויות נוספות מהאגדות. הרכבת פונה שוב בחדות ימינה מתוך המערה וחוזרת אל התחנה. בדרך כלל הנסיעה היא בעלת שתי הקפות.

## קישורים חיצוניים

* 

קטגוריה:מתקני פארק אירופה
קטגוריה:רכבות הרים
אנג'ל טילבר

**אנג'ל טילבר** (ברומנית: **Angel Tîlvăr**; נולד ב-11 בפברואר 1962) הוא פוליטיקאי רומני מהמפלגה הסוציאל-דמוקרטית. המכהן כשר ההגנה הלאומית מאז 31 באוקטובר 2022.

## ביוגרפיה
טילבר נולד באורקשט, במחוז וראנצ'ה, ב-11 בפברואר 1962. הוא למד בפקולטה לשפות זרות באוניברסיטת בוקרשט וסיים את לימודיו ב-1985. לאחר מכן עבד כמורה לאנגלית, וב-2004 נבחר כחבר הסנאט של רומניה מטעם המפלגה הסוציאל-דמוקרטית. ב-2008 הוא נבחר לבית הנבחרים של רומניה, וב-2012 נבחר פעם שנייה, וב-2016 נבחר בשלישית. ב-2020 הוא נבחר בפעם השנייה לסנאט.

ב-31 באוקטובר 2022 הוא מונה לשר ההגנה הלאומית בממשלתו של ניקולאיה צ'וקה, לאחר התפטרותו של וסילה דינקו.

## קישורים חיצוניים

* 

קטגוריה:פוליטיקאים רומנים
קטגוריה:סוציאל-דמוקרטים
קטגוריה:שרי ממשלת רומניה
קטגוריה:שרי הגנה
קטגוריה:רומנים שנולדו ב-1962
אינארה מורנייצה

**אינארה מורנייצה** (בלטבית: **Ināra Mūrniece**; נולדה ב-30 בדצמבר 1970) היא פוליטיקאית לטבית, אשר כיהנה בין היתר כיו"ר הסאימה (הפרלמנט הלטבי) וכשרת ההגנה בשנים 2022–2023.

## ביוגרפיה
מורנייצה נולדה ב-30 בדצמבר 1970. ב-2007 היא סיימה את לימודיה בבית הספר לכלכלה ותרבות, וב-2009 סיימה לימודי כלכלה באוניברסיטת לטביה. לאחר מכן עבדה בעיתון Latvijas Avīze עד אוגוסט 2011. באותה שנה היא התמודדה לראשונה בבחירות לסאימה מטעם מפלגת הברית הלאומית. היא נבחרה לסאימה ומונתה ליו"ר הוועדה לזכויות אדם. בשנת 2014 היא נבחרה ליו"ר הסאימה. ב-2018 היא נבחרה לסאימה בפעם השלישית והמשיכה לכהן כיו"ר הבית. ב-2022 היא נבחרה לסאימה בפעם הרביעית. ב-14 בדצמבר של אותה שנה היא מונתה לשרת ההגנה בממשלתו של ארטורס קרישיאניס קרינש.

בספטמבר 2023 נוצרה ממשלה חדשה בראשות אוויקה סיליניה ומורנייצה הוחלפה על ידי אנדריס ספרודס.

מורנייצה הייתה נשואה להיסטוריון והפוליטיקאי ריטוורס יאנסונס שהיה בעצמו חבר הסאימה. בני הזוג התגרשו ב-2015.

## קישורים חיצוניים

## הערות שוליים

קטגוריה:פוליטיקאים לטבים
קטגוריה:בוגרי אוניברסיטת לטביה
קטגוריה:שרי הגנה
קטגוריה:שרי ממשלת לטביה
קטגוריה:יושבי ראש של פרלמנטים
קטגוריה:ילידות 1970
קטגוריה:ילידי 1970
Satellite (שיר של הארי סטיילס)

"**Satellite**" (בעברית: "**לוויין**") הוא סינגל של הזמר-יוצר האנגלי הארי סטיילס, מתוך אלבום האולפן השלישי שלו, *[[Harry's House]]*, שיצא בשנת 2022. הוא יצא כסינגל הרביעי מהאלבום ב-3 במאי 2023.

## וידאו קליפ
הקליפ של השיר יצא ב-3 במאי 2023. הקליפ, בבימוי של אוב פרי, כולל שואב אבק בהופעה של הארי סטיילס בשם "סטומפר". הקליפ מכיל גם קריינות של בריאן קוקס על הרובר של מאדים, Curiosity. הקליפ מראה את הרובוט מנקה על הבמה בזמן שהארי סטיילס שר. לאחר ההופעה סטומפר לבד, ונוסע וחושב על Curiosity. הקליפ הושווה לסרט של פיקסאר, וול-E.

## ביקורות
אוליביה הורן מפיצ'פורק השוותה את "Satellite" לשיר "NASA" של אריאנה גרנדה, וציינה ש"החצי האחורי של השיר בונה מומנטום וכמעט יוצא משליטה". ריאן דאלי מ-NME ציינה את ההשפעה המדעית-בדיונית של השיר ואמרה שהשיר גורם ל"תחושה כאילו אתה מרחף דרך שביל החלב". דאלי כינתה את השיר "מוזיקלית אחד השירים המעניינים ביותר שסטיילס יצר עד כה".

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:שירי 2022
קטגוריה:סינגלים מ-2023
קטגוריה:שירי הארי סטיילס
קטגוריה:שירים באנגלית
קטגוריה:שירים שנכתבו על ידי הארי סטיילס
קטגוריה:שירים שנכתבו על ידי קיד הרפון
קטגוריה:שירי סינת'-פופ
קטגוריה:סינגלים בהוצאת קולומביה רקורדס
טרנס וילקאט

**טרנס וילקאט** (באנגלית: **Terrence Wade Wilcutt**; נולד ב-31 באוקטובר 1949, ראסלוויל, קנטקי) הוא טייס קרב ואסטרונאוט לשעבר בתוכנית מעבורות החלל של נאס"א.

## ביוגרפיה
טרנס וילקאט נולד בעיירה שבקנטקי וגדל בלואיוויל. בשנת 1974 הוא סיים לימודי תואר ראשון באוניברסיטה מקומית. לאחר סיום הלימודים הוא היה מורה למתמטיקה בבית הספר. בשנת 1976 הוא התגייס לחיל הנחתים של ארצות הברית ובשנת 1978 סיים קורס טיס. הוא שירת כטייס מטוס מקדונל דאגלס F-4 פנטום בבסיס החיל בהוואי. בהמשך הוא הוצב ביפן, קוריאה הצפונית, והפיליפינים. בשנת 1983 וילקאט עבר הסבה למטוס מקדונל דאגלס F/A-18 הורנט. בשנת 1986 הוא קיבל הסמכה כטייס ניסוי והיה מעורב במספר פרויקטים. בסך הכול הוא עשה כ-6,000 שעות טיסה.

## שירות בתחום החלל
בשנת 1990 וילקאט נבחר ליחידת האסטרונאוטים של נאס"א. הוא ביצע מספר תפקידים במערכות קרקעיות. בשנת 1994 הוא השתתף במשימת STS-68 כטייס של מעבורת החלל אנדוור (מייקל בייקר היה מפקד צוות). צוות המעבורת עסק בחקר כדור הארץ. במשימת STS-79 בשנת 1996 (ויליאם רדי היה מפקד צוות) הוא היה טייס צוות של מעבורת החלל אטלנטיס. זו הייתה משימה במסגרת "תוכנית מיר" המשותפת לארצות הברית ורוסיה ובוצעה בה העגינה של מעבורת חלל לתחנת החלל מיר, החלפת צוות וביצוע ניסויים. בשנת 1998 וילקאט היה מפקד צוות של STS-89 במעבורת החלל אנדוור. משימת המעבורת השמינית של עגינה בתחנת החלל "מיר" במסגרת תוכנית מיר. בספטמבר 2000 וילקאט טס לחלל בפעם הרביעית כמפקד צוות של STS-106 על מעבורת החלל אטלנטיס זו הייתה משימה של עגינה בתחנת החלל הבין-לאומית להבאת אספקה והחלפת צוות.

לאחר שירות פעיל כאסטרונאוט וילקאט שירת במספר תפקידים בנאס"א. הוא מונה לאחראי בטיחות בשנת 2002 במקום בריאן או'קונור שפרש. הוא פרש לגמלאות בשנת 2020.

## קישורים חיצוניים

* ביוגרפיה
* ריאיון עם טרנס וילקאט

קטגוריה:אסטרונאוטים אמריקאים
קטגוריה:בוגרי אוניברסיטת מערב קנטקי
קטגוריה:טייסי חיל הנחתים של ארצות הברית
קטגוריה:טייסי ניסוי אמריקאים
קטגוריה:מעוטרי צלב התעופה המצוינת (ארצות הברית)
קטגוריה:אמריקאים שנולדו ב-1949
יונה מוריץ

**יונה פטרובנה מוריץ** (ברוסית: **Ю́нна Петро́вна Мо́риц**;באנגלית **Yunna Morits**; נולדה ב-2 ביוני 1937), היא משוררת, מתרגמת שירה ופעילה סובייטית ואוקראינית עטורת פרסים.

## ביוגרפיה
מוריץ נולדה בקייב, ברית המועצות (היום, אוקראינה) במשפחה יהודית. אביה פטר (פנחס) מוריץ, נכלא תחת משטר סטלין. יונה סבלה בילדותה משחפת וגדלה במחסור וקושי בהרי אורל במהלך מלחמת העולם השנייה. בשנות ה-50 היא נסעה ללמוד במוסקבה, שם הושעתה לזמן קצר מהאוניברסיטה בשל העמדה הביקורתית של שיריה על המפלגה הקומוניסטית. שירה היה מחווה לטיציאן טבידזה, משורר גאורגי שהוצא להורג על ידי סטלין ב-1937 ב-1961, היא התפרסמה רבות בזכות האוסף שלה על הצפון הרחוק, "כף התשוקה", המבוסס על מסעה על סיפון שוברת קרח ארקטית, והיא הייתה בין המשוררים הצעירים הבודדים החביבים על אנה אחמטובה.

מאז שנות ה-60 היא נודעה גם בזכות תרגומיה הפיוטיים לרוסית משפות רבות (תרגומים אלה, שהוזמנו על ידי הוצאות לאור סובייטיות, עסקו לעיתים במסרים פוליטיים לחופש). היא העבירה לדפוס ברוסית משוררים כמו מויסי טויף, קונסטנטין קוופי ופדריקו גרסיה לורקה.

בשנים מאוחרות יותר, היא משכה קוראים צעירים רבים עם שירת ילדים, שחלקם, כמו יצירתה למבוגרים, נודעו לקהל ההמונים באמצעות חמשירים שנפוצו על ידי זמרים ומנגינת גיטרה. יצירות אחרות שלה שפורסמו כוללות סיפורים קצרים, כתבות, ולאחרית ימיה גם גרפיקה.

היא הייתה חברה מייסדת במספר ארגונים ליברליים של אינטליגנציה אמנותית, כולל בחלק הרוסי של PEN הבינלאומי. הייתה חברה בוועד הפועל הרוסי של PEN ובוועדת זכויות האדם שלה. היא זכתה במספר פרסים יוקרתיים.

## פוליטיקה
לאחר 2014 הפכה מוריץ לתומכת בכיבוש הרוסי של דונבאס וחצי האי קרים. חלק מהשיריה האחרונים מעבירים רגשות המתנגדים לרוסופוביה, ולתמיכה המערבית באוקראינה .

## לקריאה נוספת
***שירה רוסית לאחר המלחמה**, בעריכת דניאל וייסבורט, ספרי פינגווין, לונדון, 1974,
***שירת רוסיה**, בעריכת ל. גולדברג וא. שלונסקי, תל אביב 1942 (מהדורה פקסימילית תשמ"ג)

## קישורים חיצוניים

* 


* 
* http://www.morits.owl.ru/
* http://morits.ru/


## הערות שוליים

קטגוריה:משוררי ילדים סובייטים
קטגוריה:משוררי ילדים רוסים
קטגוריה:משוררות יהודיות רוסיות
קטגוריה:סופרות סובייטיות
קטגוריה:סופרים יהודים סובייטים
קטגוריה:מתרגמות סובייטיות
קטגוריה:מתרגמים מיידיש לרוסית
קטגוריה:מתרגמות מיידיש
קטגוריה:מתרגמים לרוסית
קטגוריה:תסריטאי קולנוע סובייטים
קטגוריה:תסריטאי קולנוע יהודים רוסים
קטגוריה:סופרי ילדים ונוער רוסים
קטגוריה:נרדפי המשטר הסובייטי
קטגוריה:מעוטרי עיטור אות הכבוד
קטגוריה:סובייטיות שנולדו ב-1937
קטגוריה:סובייטים שנולדו ב-1937
דייוויד וולף

**דייוויד וולף** (באנגלית: **David Alexander Wolf**; נולד ב-23 באוגוסט 1956, אינדיאנפוליס, אינדיאנה) הוא רופא ממוצא יהודי ואסטרונאוט לשעבר בתוכנית מעבורות החלל של נאס"א.

## קורות חיים
דייוויד וולף נולד באינדיאנפוליס וגדל בלואיוויל. בשנת 1978 הוא סיים לימודי תואר ראשון בהנדסת חשמל באוניברסיטת פרדו. בשנת 1982 הוא סיים לימודי רפואה באוניברסיטת אינדיאנה ונקלט בחיל האוויר של ארצות הברית כרופא-מנתח. בשנת 1983 הוא החל לעבוד במרכז החלל ג'ונסון בו עסק בחקר חוסר כבידה. במהלך העבודה הוא קיבל 15 פטנטים ופרסם מספר רב של מאמרים מדעיים.

## שירות בתחום החלל
בשנת 1990 דייוויד וולף נבחר ליחידת האסטרונאוטים של נאס"א. הוא ביצע מספר תפקידים במערכות קרקעיות.

בשנת 1993 הוא השתתף במשימת STS-58 כמומחה משימה של מעבורת החלל קולומביה (ג'ון בלאהה היה מפקד צוות). המטרה העיקרית של המשימה הייתה בדיקת השפעת חוסר כבידה על פעילות ובריאות אנשי הצוות. בהמשך וולף למד רוסית ועבר קורס הדרכה במרכז גגארין להכשרת קוסמונאוטים.

במשימת STS-86 בשנת 1997 (ג'ים ות'רבי היה מפקד צוות) הוא הגיע לתחנת החלל מיר בה כבר פעלה משלחת מס' 24 בפיקוד אנטולי סולוביוב. וולף הצטרף למשלחת ושהה בתחנת החלל כ-4 חודשים במהלכה עשה ניסויים בתחומים שונים כולל פעילות חוץ רכבית. בשנת 1998 וולף חזר לכדור הארץ במשימה STS-89.

באוקטובר 2002 וולף טס לחלל כמומחה משימה של STS-112 על מעבורת החלל אטלנטיס (ג'פרי אשבי היה מפקד צוות). מטרת המשימה להרכיב את חלק ה-S1 והמשך בניית תחנת החלל הבין-לאומית. להשלמת המשימה וולף ביצע 3 פעמים פעילות חוץ רכבית באורך כולל של כ-20 שעות.

ביולי 2009 וולף טס לחלל כמומחה משימה של STS-127 על מעבורת החלל אנדוור (מארק פולנסקי היה מפקד צוות). מטרת המשימה הייתה להרכיב את חלק חדש בתחנת החלל הבין-לאומית. להשלמת המשימה וולף ביצע 3 פעמים פעילות חוץ רכבית באורך כולל של כ-19 שעות.

## לאחר פרישה מנאס"א
לאחר שירות פעיל כאסטרונאוט פרש מנאס"א בשנת 2012. הוא חזר לעיר בו נולד ועוסק בפעילות ציבורית.

## קישורים חיצוניים

* ביוגרפיה
* ריאיון עם דווייד וולף

קטגוריה:אסטרונאוטים אמריקאים
קטגוריה:אסטרונאוטים יהודים
קטגוריה:הלכי חלל אמריקאים
קטגוריה:הלכי חלל יהודים
קטגוריה:רופאים יהודים אמריקאים
קטגוריה:בוגרי אוניברסיטת פרדו
קטגוריה:בעלי תואר דוקטור מאוניברסיטת אינדיאנה
קטגוריה:קצינים וחוגרים יהודים בחיל האוויר של ארצות הברית
קטגוריה:מעוטרי עיטור הידידות (רוסיה)
קטגוריה:אמריקאים שנולדו ב-1956
עבירה מטמטמת לבו של אדם

**עבירה מטמטמת לבו של אדם** היא אמירה ביהדות, לפיה כל עבירה על חוקי ההלכה גורמת לפגיעה ביכולות הקליטה והתפקוד הרוחני של האדם. לפי פרשנים הרבים הדברים נכונים ביחס לכל עבירה, וחמורים יותר כאשר מדובר על אכילת מאכלים אסורים.
## מקור ופרשנות
המקור המפורסם לאימרה זו הוא בברייתא ששנה רבי ישמעאל המובאת בתלמוד ובה נדרש הרעיון מתוך פסוק בספר ויקרא: 

מספר פרשנים ראו בטמטום הלב טעם לאיסור אכילת מאכלות אסורים.

רש"י מבאר שטמטום הלב הוא אטימה וסתימה מפני החכמה. עוד מוסיף רש"י, שהדרשה נשענת על כך שהמילה "וְנִטְמֵתֶם" מופיעה בתורה ללא האות א.

בספר מסילת ישרים מרחיב רמח"ל מהו טמטום הלב שנגרם כתוצאה מהעברה, ומוסיף שהדברים נכונים יותר לגבי איסורי אכילה: 

האחרונים דנים לגבי אכילה באונס; האם המאכל האסור מטמטם בעצמו (למשל בחזיר יש במציאות דברים מטמטמים) או שהטמטום נובע מחמת האיסור, ובאונס אין איסור ולפיכך זה לא מטמטם. לפי הדרך השנייה העבירה היא זו שמטמטמת, ולכן, מחד, כאשר הפעולה נעשתה בתום וביושר על פי כללי ההלכה, המאכל האסור לא יטמטמם, ומאידך, כל סוג של עבירה, גם כשאינה קשורה למזון, מטמטמת.

## השלכות הלכתיות
### חולה שנזקק לשחוט בשבת או לאכול נבילה
לפי הכלל הנהוג במצב של פיקוח נפש כשיש צורך לעבור על איסור, עוברים על האיסור הקל הקל תחילה. במצב בו יש אפשרות לאכול נבילה או לשחוט בשבת, הורה הראב"ד שיש לשחוט בשבת. נאמרו מספר הסברים להוראה זו. הנצי"ב והמשך חכמה כתבו שהטעם הוא שבאכילת נבילה יש טמטום הלב גדול יותר מאשר בחילול שבת.

### יניקה מאם שאוכלת מאכלים אסורים
הרמ"א מביא בהגהותיו לשולחן ערוך שאע"פ שחלב גויה הוא כשר לפי ההלכה, כאשר ניתן לדאוג לכך שתינוק יינק ממינקת יהודיה האוכלת מאכלים כשרים, יש למנוע ממנו חלב של אישה נכרית, משום שזו אוכלת מאכלים אסורים שעלולים לטמטם את ליבו: 

מקור הדברים בהגהות אשרי שמזהיר את המניקות להקפיד על מאכלים כשרים: 

## לקריאה נוספת
* הראי"ה קוק, **[[S:מוסר אביך א ד|עבירה מטמטמת]]**, בתוך מוסר אביך (פרק א, סעיף ד), בוויקיטקסט
* 

## הערות שוליים

קטגוריה:כשרות
קטגוריה:פרשת שמיני
קטגוריה:תורת הגמול
מרי גלוסנקמפ פרז

**קריסטינה מרי גלוסנקמפ פרז** (באנגלית: **Kristina Marie Gluesenkamp Pérez**; נולדה ב-4 ביוני 1988) היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס השלישי של מדינת וושינגטון. גלוסנקמפ פרז היא חברת המפלגה הדמוקרטית.

## ביוגרפיה
גלוסנקמפ פרז נולדה ב-4 ביוני 1988. אביה היגר לארצות הברית ממקסיקו. בשנת 2012 השלימה את לימודיה הגבוהים במכללת ריד השוכנת בפורטלנד שבאורגון, וקיבלה תואר ראשון בכלכלה. בעלה והיא הם הבעלים של מוסך בפורטלנד.

בבחירות 2016 הפסידה גלוסנקמפ פרז בבחירות לתפקיד נציב מחוז סקאמניה: היא גרפה 32.79% מהקולות בבחירות המקדימות ב-2 באוגוסט, וסיימה במקום השני אחרי ריצ'רד מאהר הרפובליקני, לו הפסידה בבחירות הכלליות ב-8 בנובמבר עם 46.3% מהקולות. בשנת 2018 החלה לכהן כחברה במועצת המפקחים של מחוז אנדרווד לשימור קרקע ומים, ולאחר מכן הייתה לחברה בוועד המנהל של המפלגה הדמוקרטית במדינת וושינגטון החל משנת 2020.

בבחירות 2022 התמודדה גלוסנקמפ פרז לבית הנבחרים של ארצות הברית במחוז הקונגרס השלישי של מדינת וושינגטון. היא העפילה לבחירות הכלליוות לאחר שניצחה בפריימריז לא-מפגתי, המיושם במדינת וושינגטון החל ממחזור הבחירות של 2008. במתכונת זו, כל המועמדים מכל המפלגות רשומים באותו פתק הצבעה, והשניים שזוכים למרב הקולות מעפילים לבחירות הכלליות. בפריימריז היא סיימה ראשונה מבין כל המועמדים עם 31.0% מהקולות. ג'ו קנט הרפובליקני סיים במקום השני ועלה גם הוא לבחירות הכלליות, כשהוא מנצח את נציגת המחוז המכהנת ג'יימי הררה באטלר בפער של חצי אחוז בלבד.

במהלך מערכת הבחירות לקונגרס, השתנה דירוגו של המחוז מ"נוטה לרפובליקני" ל"רפובליקני איתן" בתחזית של האתר FiveThirtyEight. בהמשך דווח כי לגלוסנקמפ פרז יש סיכוי של 2% בלבד לזכות בבחירות הכלליות, ופרשנים פוליטיים העריכו כי קנט צפוי לגרוף 43.6% מקולות הבוחרים. על כל שני סקרים שהוביל בהם קנט, גלוסנקמפ פרז הובילה רק באחד, אך שניהם היו בטטעות הדגימה. כנגד רוב התחזיות וההערכות גלוסנקמפ פרז ניצחה בבחירות הכלליות, וניצחונה זכה לתשומת לב לאומית כאחד מההפתעות הגדולות ביותר בבחירות אמצע הכהונה וכ"מיקרוקוסמוס של בחירות האמצע". קנט הודה בהפסדו ב-21 בדצמבר 2022 לאחר ספירה חוזרת של הקולות.

במהלך הבחירות המקדימות לנשיאות ארצות הברית במפלגה הדמוקרטית בשנת 2016, תמכה גלוסנקמפ בברני סנדרס, מסמלי המחנה הפרוגרסיבי במפלגה הדמוקרטית. בשנת 2022 לעומת זאת, היא ביססה את התמודדותה לקונגרס כדמוקרטית מתונה ותיארה עצמה כ"תומכת הן בזכויות הפלות והן בזכויות התיקון השני לחוקה". בראשית ינואר 2023 הושבעה גלוסנקמפ פרז לתפקידה בקונגרס. באותה שנה נמנתה בין חמישים דמוקרטים שהצביעו בעד החלטת בית הנבחרים להשיב את חיילי הכוחות המזוינים של ארצות הברית מסומליה.

## קישורים חיצוניים

* 

* 
* 

## הערות שוליים

קטגוריה:אמריקאיות ממוצא מקסיקני
קטגוריה:בוגרות מכללת ריד
קטגוריה:בוגרי מכללת ריד
קטגוריה:נשות עסקים אמריקאיות
קטגוריה:אנשי עסקים אמריקאים
קטגוריה:חברות בית הנבחרים של ארצות הברית ממדינת וושינגטון
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:אמריקאיות שנולדו ב-1988
קטגוריה:אמריקאים שנולדו ב-1988
מילוש ווצ'ביץ'

**מילוש ווצ'ביץ**' (בסרבית: **Милош Вучевић**; נולד ב-10 בדצמבר 1974) הוא פוליטיקאי סרבי מהמפלגה הפרוגרסיבית הסרבית, שכיהן כראש ממשלת סרביה, כסגן ראש ממשלת סרביה וכשר ההגנה.

## ביוגרפיה
ווצ'ביץ' נולד ב-10 בדצמבר 1974 בנובי סאד. הוא למד בבית ספר יסודי בנובי סאד, ולאחר מכן בבית ספר תיכון בבאצ'קי פטרובאץ. הוא למד משפטים באוניברסיטת נובי סאד עד 1999. לאחר מכן עבד כעורך דין עד 2012.

מגיל צעיר, ווצ'ביץ' היה מעורב פוליטית. הוא הצטרף למפלגה הרדיקלית הסרבית אשר בה אביו היה חבר בכיר. ב-2008 התפצלה המפלגה ו-ווצ'ביץ' הצטרף למפלגה הפרוגרסיבית הסרבית. עד מהרה הוא הפך לאיש אמונו של ראש המפלגה וראש הממשלה אלכסנדר ווצ'יץ'. ב-2012 הוא נבחר לראש עיריית נובי סאד. הוא נבחר לתפקיד בפעם השנייה ב-2016, ובפעם השלישית ב-2020. בנובמבר 2021 הוא נבחר במקביל לסגן נשיא המפלגה הפרוגרסיבית.

ב-23 באוקטובר 2022 הודיע אלכסנדר ווצ'יץ' כי ווצ'ביץ' יחליף את נבוישה סטפנוביץ' בתפקידיו כסגן ראש ממשלת סרביה וכשר ההגנה. בעיני פרשנים פוליטיים רבים, מהלך זה סימן אותו כיורש פוטנציאלי של ווצ'יץ' בהנהגת המפלגה הפרוגרסיבית.

ב-2 במאי 2024 מונה לראש ממשלת סרביה במקום איוויצה דאצ'יץ', שהחליף את ראש הממשלה הקודמת אנה ברנאביץ'.

ב-28 בינואר 2025 הודיע על התפטרותו בעקבות מחאות הענק נגד הממשלה.

## עמדותיו
עמדותיו של ווצ'ביץ' מזוהות עם הימין הקשה בסרביה. הוא מתנגד לעצמאות קוסובו בטענה שקוסובו היא "ה-DNA מכונן המדינה של עמנו ושל ארצנו". כמו כן, הוא טען שהפצצת יוגוסלביה בידי כוחות נאט"ו הייתה "פשע מלחמה". הוא מתנגד לסנקציות שהוטלו על רוסיה בעקבות פלישתה לאוקראינה.

## קישורים חיצוניים

## הערות שוליים

קטגוריה:פוליטיקאים סרבים
קטגוריה:שרי ממשלת סרביה
קטגוריה:שרי הגנה
קטגוריה:סרבים שנולדו ב-1974
אמוג'י לב אדום

[ממוזער|האימוג'י כפי שהוא מופיע ב[דפדפן גוגל כרום.]]
**אמוג'י לב אדום** (**🤎**) הוא אחד מהרגשונים הנפוצים ביותר באתרי מדיה חברתית ומשמש בעיקר לצורך הבעת אמפתיה ואהבה.
[ממוזער|אמוג'י הלב האדום כפי שהוא מופיע ב[רשת חברתית מקוונת|רשת החברתית טוויטר.]]

## מקור סמל הלב האדום

הלב שימש עוד מהעת העתיקה כסמל המתייחס אל הלב הרוחני, הרגשי, והמוסרי של בן אנוש. באומנות ובפולקלור האירופאי המסורתי, סמל הלב מצויר בצורה מעוצבת אשר בדרך כלל צבועה אדום, המסמל דם או תשוקה ורגש חזק.

## היסטורית יצירה ושיווק
[ממוזער|אמוג'י הלב האדום כפי שהוא מופיע ב[מיקרוסופט אדג'|מיקרוסופט.]]
בשנות ה-90 של המאה ה-20 הוציאה החברה היפנית NTT Docomo , ביפר שאפשר לשלוח את סמל הלב האדום שהיה למכשיר הראשון שאפשר לשלוח פיקטוגרפיה כחלק מהטקסט. הסמל נוצר על ידי המעצב שיגטקה קוריטה .

המכשיר זכה לביקורות נלהבות ברחבי אסיה, מה שהוביל לחברות אחרות באזור לשקול שימוש בפיקטוגרמות ברשימת תווי הטקסט, ולאחר ש-NTT Docomo שחררה ביפר נוסף המיועד לאנשי עסקים שלא כלל את אמוג'י הלב האדום היא ספגה ביקורת רבה מהצרכנים שהחלו לעבור למוצרי חברות אחרות שכללו את האמוג'י, מה שגרם לחברה בסופו של דבר להחזיר את האמוג'י לדגם החדש. בשנת 1993 התווסף האמוג'י ליוניקוד כחלק מ-Unicode 1.1 תחת השם "Heavy Black Heart", וב-2015 התווסף ל-Emoji 1.0.

עם השנים נוצרו סמלי אמוג'ים נוספים, ביניהם גם סמלי לב בצבעים שונים (כגון 🧡, 💛, 💚, 💙, 💜, 🖤, 🤍 ו-🤎) כשלכל אחד מהם יוחסה משמעות שונה.

## פופולריות
בשנת 2017 הוא מוקם על ידי פייסבוק במקום השישי ברשימת האמוג'ים הפופולרים ביותר ובמקום השני על ידי חברת אפל.

על פי נתוני Unicode Consortium  לשנים 2019, 2021 ו-2022, הוא דורג כאמוג'י השני הנפוץ ביותר לאחר אימוג'י בוכה מצחוק.

סקר שנערך בשנת 2022 הראה כי רוב הצעירים בני 16–29 מגדירים את האמוג'י בין אלו שמעוררים אצלם סלידה גבוהה.

## איסור על שליחת האמוג'י
על פי החוק הסעודי, שליחת אמוג'י לב אדום נחשבת להטרדה ועלולה להוביל למאסר של שנתיים עד חמש שנים יחד עם קנס של עשרת אלפים ריאל סעודי.

## ראו גם
* אמוג'י מאוהב
* I Love New York

## קישורים חיצוניים
* 🤎 Red Heart באתר אמוג'יפדיה
* 

## הערות שוליים

קטגוריה:אמוג'י
קטגוריה:סמלי לב
גן המילים

**גן המילים** (ביפנית: **言の葉の庭**) הוא סרט אנימה יפני מהסוגה דרמה אשר יצא במקור לאקרנים בשנת 2013. הסרט נכתב, בוים ונערך על ידי מאקוטו שינקאי, והונפש על ידי אולפני CoMix Wave Films. בסרט מככבים מייו אירינו וקאנה האנאזאווה. פסקול הסרט הולחן על ידי דייסוקה קאשיווה.

הבכורה של הסרט התקיימה ב-28 באפריל 2013 בפסטיבל הסרטים של גולד קוסט באוסטרליה. הסרט יצא לראשונה לאקרנים ביפן ב-31 במאי 2013.

## תקציר העלילה
עלילת הסרט עוקבת אחר טקאו אקיזוקי, תלמיד בן 15 אשר גר בטוקיו וחולם להיות סנדלר, ויוקינו, אישה מסתורית באמצע שנות ה-20 לחייה. טקאו נוהג לעיתים רבות שלא להופיע לשיעורים שונים בבית הספר במהלך ימים גשומים על מנת ליצור נעליים בגן יפייפה בשינג'וקו גיואן, שם הוא פוגש את יוקינו.

למרות הפרש הגילאים ביניהם, טקאו ויוקינו מתיידדים ונוצר חיבור ביניהם בין היתר על רקע אהבתם המשותפת לימים גשומים ונעליים. ככל שהם מבלים יותר זמן ביחד, הם מתחילים להיפתח זה לזה לגבי ההתמודדויות האישיות שלהם והאתגרים העומדים בפניהם בחייהם.

## דמויות
* **טקאו אקיזוקי** – תלמיד תיכון בוגר חרוץ בן 15 אשר מעוניין להפוך לסנדלר. טקאו נוהג לעיתים רבות שלא ללכת לבית הספר על מנת ליצור נעליים בפארק.
* **יוקארי יוקינו** – אישה המסתורית בת ה-27 שטקאו פוגש בפארק. בהמשך טקאו מגלה שיוקארי היא מורה לספרות בבית הספר התיכון בו הוא לומד, וכי גם היא נוהגת לעיתים רבות שלא ללכת לעבודה משום שישנם תלמידים שנוהגים להציק לה.
* **אמו של טקאו** – אמו בת ה-47 של טקאו אשר גרושה ומרוכזת יותר בחיי האהבה שלה מאשר בחיי המשפחה.
* **אחיו של טקאו** – אחיו בן ה-26 של טקאו אשר עזב את הבית על מנת לגור עם חברתו, ואשר מתייחס בזלזול לשאיפותיו של טקאו להפוך לסנדלר.
* **החברה של אחיו של טקאו** – חברתו בת ה-24 של אחיו של טקאו אשר מיודדת עם טקאו ומוקסמת מאהבתו ליצירת נעליים.
* **מטסומוטו** – חברו של טקאו, אשר לומד באותה הכיתה כמוהו.
* **סאטו** – תלמידת בבית הספר התיכון של טקאו. סאטו היא ידידה של טקאו.
* **אייזאווה** – תלמידה בבית הספר התיכון של טקאו. אייזאווה נוהגת להציק ליוקארי.

## קישורים חיצוניים
*  (ביפנית)

קטגוריה:טוקיו בקולנוע
קטגוריה:סרטי 2013
קטגוריה:סרטי אנימה
קטגוריה:סרטים יפניים
קטגוריה:סרטים ביפנית
קטגוריה:סרטי מאקוטו שינקאי
קטגוריה:סרטי אנימה מ-2013
קטגוריה:סיינן
ציפורים בניוטרל

**ציפורים בניוטרל** הוא סרט קולנוע ישראלי משנת 1996 בכתיבה, הפקה ובימוי של אייל שיראי וגלית אשכול, עם אייל שיראי ודנה מודן בתפקידים הראשיים.

סרט זה הוא פרויקט שהחל כסרט גמר בקמרה אובסקורה וצולם בשכונת פלורנטין בתל אביב ובניו יורק.

הסרט מתאר את חייהם של קבוצת צעירים בשנות ה-90 מה שמכונה דור האיקס. לצעירים יש תוכניות להצליח ולפרוח מעלה כציפורים אבל הם למעשה "עובדים על ריק" ומכאן השם "ציפורים בניוטרל".

בפסקול הסרט יש שירים בביצוע כפיר בן ליש, סמיר שוקרי, זקני צפת ועוד. מהפסקול התפרסמו השירים "אמרת שאין לך קשר" (מילים גלית אשכול, לחן מיכל ברושי) בביצועו של כפיר בן ליש שכיכב כמה שבועות בראש רשימת ההשמעות בגלי צה"ל והשיר "על מי את עובדת" שמושר בסוף הסרט על ידי סמיר שוקרי ושאר השחקנים.

## תקציר העלילה
אריק (אייל שיראי) הוא זמר שוליים שמנסה לשווא לפרוץ ולהתפרסם. בינתיים הוא מופיע בלהקה קטנה בשכונת פלורנטין כשהוא נעזר בחברו הקרוב צחי (צחי בוצ'לין). חברתו איה (דנה ברגר) עוזבת אותו והוא מחליט לחפש את מזלו בניו יורק לשם הוא טס עם צחי.

דנה (דנה מודן) היא ציירת מתוסכלת. כשהיא מציירת ציור קיר בשכונת פלורנטין מאיימת עליה פקחית העירייה (אסי לוי) להסיר את הציור אחרת תיקנס.

דנה גרה בדירה עם מאור (מאור כהן) שמחפש את עצמו ומיידה ביצים באנשים בשכונה, וחברתו (קארין אופיר) שגם היא מחפשת את עצמה.

הבריון בשכונה הוא ניסו (דורון צברי). דנה מחליטה לנסות את מזלה בניו יורק ומבקשת תמיכה כספית מניסו אותה היא מקבלת רק לאחר שהיא מסכימה לשכב איתו.

גם דנה וגם אריק מקווים לפתור את בעיותיהם בניו יורק אבל המציאות טופחת על פניהם.

אריק מקים דוכן לא חוקי ומוכר בו "נרות ירושלים". דנה עובדת כ"מארחת" במועדון חשפנות. היא מתקיימת בקושי מהלוואות של חבר שלה דייוויד (טרוור לונג) שמכור לסמים ואלכוהול.

אריק נפגש עם דנה ועובר לגור בדירתה ביחד עם צחי. הוא עומד להתחיל להופיע במועדון אך דנה מסתבכת עם דייוויד שנוהג כלפיה באלימות. אריק וצחי גונבים את רכבו של דייוויד, מוכרים אותו ובכסף מסתלקים כולם בחזרה למקום ממנו ברחו, שכונת פלורנטין.

## צוות השחקנים

## קישורים חיצוניים

*הפגישה בין אריק לדנה בניו יורק, באתר פייסבוק
*ציפורים בניוטרל בספר הקולנוע הישראלי
*ציפורים בניוטרל, באתר אישים
*סמיר שוקרי "על מי את עובדת", באתר יוטיוב
*כפיר בן ליש "אמרת שאין לך חשק", באתר יוטיוב

קטגוריה:סרטי 1996
קטגוריה:סרטים בעברית
קטגוריה:סרטים ישראליים עצמאיים
קטגוריה:סרטי נעורים ישראליים
פיליפ אדז'יץ'

**פיליפ אדז'יץ**' (במונטנגרית: **Филип Аџић**; נולד ב-15 בספטמבר 1986) הוא פוליטיקאי מונטנגרי ממפלגת הפעולה הרפורמיסטית מאוחדת. מכהן כשר הפנים וכשר ההגנה בממשלת מונטנגרו.

## ביוגרפיה
אדז'יץ' נולד בצטיניה ב-15 בספטמבר 1986. הוא למד תיירות ומלונאות באוניברסיטת מונטנגרו. הוא משמש כסגן ראש מפלגת השמאל הפעולה הרפורמיסטית המאוחדת. החל מ-28 באפריל 2022 הוא משמש כשר הפנים בממשלתו של דריטן אבאזוביץ'. ב-21 באוקטובר של אותה שנה, הוא מונה גם לשר ההגנה.

אדז'יץ' נשוי לאלכסנדרה, ואב לשני ילדים.

## קישורים חיצוניים
* 

* פיליפ אדז'יץ' באתר הפעולה הרפורמיסטית המאוחדת
* פיליפ אדז'יץ' באתר ממשלת מונטנגרו

קטגוריה:פוליטיקאים מונטנגרים
קטגוריה:שרי ממשלת מונטנגרו
קטגוריה:שרי הגנה
קטגוריה:מונטנגרים שנולדו ב-1986
מתילד ג'רי

**מתילד ג'רי** (במקור **גוטפרוינד**, בהונגרית: **Győri Matild**; בודפשט, 3 באפריל 1879 – בודפשט, 4 בינואר 1961) הייתה שחקנית תיאטרון וקולנוע יהודייה-הונגרייה. שחקנית מצליחה ורב גוונית (תיאטרון, רדיו וקולנוע).

## קורות חיים
מתילד גוטפרוינד נולדה במשפחה יהודית כבתם של יוז'ף גוטפריונד, סוחר תבואות, ושל פאני קליין. ב-6 באוקטובר 1896 החל את הקריירה שלה בלהקת בלה פולגאר ברוזניו . היא הוזכרה תמיד בביקורות כ"תופעה מקסימה". ג'רי פעלה באזורים של ערי השדה במשך שנים, והופיעה בין היתר בברטפה ושיקלוש.

בנובמבר 1902 הקדיש לאיוש פילפ, היסטוריון האמנות המצוין שעדיין היה בתחילת דרכו באותה תקופה, מאמר מיוחד למשחק המיוחד של ג'רי:

בין השנים 1902 לבין 1904 הופיעה בעיר פץ', בשנים 1906–1907 בבקשצ'בה ובביסטריצה, וב-1907 חתמה חוזה עם להקת התיאטרון בעיר מישקולץ. לאחר מכן,

כשהגיע לבודפשט, היא הייתה חברה מוכרת בקברט אפולו, ולאחר מכן ב"רויאל אורפאום" (Royal Orfeum) בין 1925 לבין 1929. בינתיים, ב-1925, הופיעה גם ב"תיאטרון האמנים" (Művész Színhaz) שזה עתה נוסד. משנת 1927 הופיעה על "בימת בולוואר טרז" ובקיץ ברויאל אורפאום. משנות ה-30 לקחה על עצמה פחות תפקידים. באותה תקופה המשיכה להופיע על בימת בולוואר טרז ואחר כך הופיעה בכמה תפקידים ברדיו. היא שיחקה בכמה וכמה סרטים מצליחים הן אילמים והן מדברים.

בשל החוקים היהודיים, לא הורשתה לעלות על הבמה הכללית בפני קהל נוצרי משנת 1939, אלא רק בתיאטרון גולדמארק במסגרת מסגרת הפעילות האמנותית של אומיקה - ההתאחדות הלאומית היהודית-הונגרית לחינוך בפני קהל יהודי. בין היתר, שיחקה במחזה המצליח ביותר הדיבוק, ב"סיפור טבעת המלך" של לאיוש סאבולצ'י ובמחזה "סונטת הסתיו" של הוגו צ'רגה.

ג'רי הובאה למנוחות בבית הקברות היהודי ברחוב קוזמה בבודפשט.

## תפקידיה הקולנועיים
* את מי ששנים אוהבים (1915) - הרוזנת ליאונה
* תותח ופעמון (1915) - גרטרוד, אשתו של ספי אוסטרייך
* היזהרו מהנשיקה! (1922, מערכון)
* הסייח הצהוב (1936) - שארי, אשתו של סוחר הירידים איציק זינגר

## לקריאה נוספת
* Magyar színművészeti lexikon: A magyar színjátszás és drámairodalom enciklopédiája. Szerk. Schöpflin Aladár. II. kötet (Favartné – Komjáti Ferenc). Budapest: Az Országos Színészegyesület és Nyugdíjintézete. [1929]. (לקסיקון התיאטרון ההונגרי: האנציקלופדיה של התיאטרון והספרות הדרמטית ההונגרית. עורך. אלדאר שופפלין. בודפשט: איגוד השחקנים הלאומי ומכון הפנסיה. (1929).
* Hangosfilm (סרט מדבר)
* מתילד ג'רי בלקסיקון אמנות הבמה ההונגרית
## קישורים חיצוניים

* 
* מתילד ג'רי באתר אומיקה
* שחקנים יהודים ב"סערה" - מתילד ג'רי באתר התאחדות הקהילות היהודיות בהונגריה

## הערות שוליים

קטגוריה:שחקניות תיאטרון יהודיות הונגריות
קטגוריה:שחקניות קולנוע וטלוויזיה יהודיות הונגריות
קטגוריה:בודפשט: אישים
קטגוריה:משתתפי פעילות האומנות אומיקה
קטגוריה:יהדות בודפשט
קטגוריה:ניצולות השואה: הונגריה
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:ילידות 1879
קטגוריה:הונגרים שנולדו ב-1879
קטגוריה:נפטרות ב-1961
קטגוריה:נפטרים ב-1961
מריון היי

**מריון א. היי** (באנגלית: **Marion E. Hay**; ) היה פוליטיקאי אמריקאי, שכיהן כמושל וושינגטון בין השנים 1909–1913 ולפני כן כסגן המושל למשך כחודשיים. היי היה חבר המפלגה הרפובליקנית.

## ביוגרפיה
היי נולד במחוז אדמס שבמדינת ויסקונסין. הוא למד במכללת ביילס לעסקים מסחריים השוכנת בעיר דאביוק (Dubuque) שבאיווה. ב-16 בינואר 1887, בעיירה ג'קסון במחוז אדמס שבוויסקונסין, נישא לליזי ל. מיור ולזוג נולדו ששה ילדים: ריימונד מ., מון מ., אדוארד מ., ברוס מ., ראנס מ., קתרין ג'., ומרגרט.

בשנת 1888 עבר היי לטריטוריית וושינגטון, שם פתח חנות בדייבנפורט, והיה לבעלים של חווה חקלאית לגידול חיטה במזרח וושינגטון וקנדה. ב-1889 עבר לווילבור, וכיהן במשך שתי תקופות כהונה כראש עיריית וילבור בין השנים 1898 ל-1902, וכן כיושב ראש המפלגה הרפובליקנית במחוז לינקולן, והיה ציר מחליף בוועידה הרפובליקנית הלאומית במהלך הבחירות לנשיאות ארצות הברית 1900. ב-1908 עבר לספוקיין.

ב-1908 נבחר היי לסגן מושל וושינגטון, וכעבור חודשיים בלבד נהפך למושל וושינגטון בעקבות מותו של המושל סמואל קוסגרוב. הוא החל את כהונתו כמושל במרץ 1909. הוא מילא את שארית כהונתו של קוסגרוב ועזב את התפקיד בראשית ינואר 1913. תוך התמקדות בשחיתות שלטונית בממשלת המדינה, הוא כינס מושב מיוחד של בית המחוקקים המדינתי כדי לחקור ולהדיח פקידי מדינה שסרחו. בתקופת כהונתו, חוקקו חוק פיצויי הפועלים וזכויות הבחירה לנשים.

לאחר שהפסיד בבחירות לתפקיד המושל בשנת 1912, שב היי לנהל את עסקיו האישיים ואת אחזקותיו הפרטיות, והיה יו"ר תאגיד האשראי החקלאי האזורי של המחוז ה-12 במדינת וושינגטון.

ב-21 בנובמבר 1933 נפטר כתוצאה מהתקף לב, ונקבר במאוזוליאום בפארק ריברסייד שבספוקיין.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1680-1681.


## קישורים חיצוניים

* מריון היי באתר אגודת המושלים הלאומית
* מריון היי באתר The Political Graveyard 
* 

## הערות שוליים

קטגוריה:אמריקאים ילידי ויסקונסין
קטגוריה:סגני מושלי וושינגטון
קטגוריה:מושלי מדינת וושינגטון
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1865
קטגוריה:אמריקאים שנפטרו ב-1933
זוקאן חלס

**זוקאן חלס** (בבוסנית: **Zukan Helez**; נולד ב-1 בינואר 1964) הוא פוליטיקאי בוסני המכהן מאז 25 בינואר 2023 כשר ההגנה של בוסניה והרצגובינה. כמו כן כיהן כשר הפדרלי לענייני חיילים משוחררים ונכים בין 2011–2015.

## ביוגרפיה
חלס נולד בקופרס ב-1 בינואר 1964. הוא למד בבית ספר יסודי בקופרס ולאחר מכן בתיכון בבוגוינו. בין 1983–1988 למד בפקולטה למדעים ומתמטיקה באוניברסיטת סרייבו. לאחר ביום לימודיו עבד כמורה בעיר סקנדר וקוף. עם פרוץ מלחמת בוסניה במאי 1992, הוא התגייס לצבא הבוסני ולחם בשורותיו במלחמה. לאחר המלחמה חזר לעבוד כמורה בבתי ספר תיכוניים שונים בבוסניה.

הוא הצטרף למפלגה הסוציאל-דמוקרטית, ובשנת 2000 נבחר מטעמה לבית הנבחרים של הפדרציה של בוסניה והרצגובינה. הוא נבחר שוב ב-2002, ב-2006 וב-2010. ב-17 במרץ 2011 הוא מונה לשר הפדרלי לענייני חיילים משוחררים ונכים בממשלתו של נרמין ניקשיץ'. הוא סיים את תפקידו ב-31 במרץ 2015. ב-2018 הוא נבחר לבית הנבחרים של בוסניה והרצגובינה, ונבחר שוב ב-2022. ב-25 בינואר 2023 הוא מונה לשר ההגנה בממשלתה של בוריאנה קריסטו.

## קישורים חיצוניים

* זוקאן חלס באתר מועצת השרים של בוסניה והרצגובינה

קטגוריה:פוליטיקאים בוסנים
קטגוריה:שרי הגנה
קטגוריה:ילידי 1964
Dope (שיר של BTS)

"**Dope**" (בקוריאנית: "**쩔어**"; הליטון: "**Jjeoreo**") הוא סינגל של להקת הבנים הדרום קוריאנית BTS. השיר פורסם ב-29 באפריל 2015.

## רקע והוצאה לאור
"Dope" הוא שיר היפ הופ ומוזיקה אלקטרונית, שעוסק בעשייה המוזיקלית של BTS. הוא נכתב על ידי סלואו ראביט, שוגה וג'יי-הופ בהשתתפות אמנים נוספים.

"Dope" הוא הסינגל השני מתוך המיני אלבום  אותו הוא מקדם יחד עם הסינגל "I Need U". הקליפ לשיר שוחרר ב-23 ביוני 2015, וצבר למעלה ממיליון צפיות בפחות מ-15 שעות. לאחר הקרנת הבכורה של הקליפ, השיר הגיע למקום השלישי במצעד שירי העולם הדיגיטליים, למרות העובדה שהשיר שוחרר חודשיים קודם לכן. הסינגל מכר 360,349 עותקים בדרום קוריאה, 100,000 עותקים בארצות הברית וקיבל תואר זהב מ-RIAJ.

שנה לאחר מכן נכלל השיר באלבום האוסף הראשון של הלהקה, *[[The Most Beautiful Moment in Life: Young Forever]]*, שפורסם במאי 2016.

## וידאו קליפ
הווידאו קליפ של השיר הועלה הן לערוץ היוטיוב של ביג היט מיוזיק והן לערוץ 1theK - מיזם שיתופי של כמה חברות מדיה להפצת קליפי קיי-פופ. הקליפ מציג את חברי הלהקה רוקדים בתלבושות המייצגות מקצועות שונים במחסן גדול. לקראת סיום הקליפ הם רוקדים בקומה העליונה של המחסן, מוארים באור זרקורים.

באוקטובר 2016 הפך "Dope" לקליפ הראשון של BTS שצבר 100 מיליון צפיות ביוטיוב, ולקליפ הראשון של להקה שאינה משלוש חברות התקליטים הגדולות בקוריאה שהגיע להישג זה. באוגוסט 2018 צבר הקליפ 350 מיליון צפיות, והפך את BTS ללהקה הקוריאנית הראשונה שיצרה שלושה קליפים שהגיעו להישג זה. בפברואר 2022 צבר הקליפ 700 מיליון צפיות.

## ביקורת וניתוח
ג'ף בנג'מין ממגזין "בילבורד" כתב שבכוריאוגרפיה של "Dope" מציגים חברי BTS "כמה ממהלכי הריקוד הטובים ביותר שלהם עד כה". באתר Soompi נכתב שבקליפ של השיר, חברי הלהקה הם "ההגדרה של כריזמה".

פיליפה דורה ופיטר פוגזלי מאוניברסיטת אדלייד טענו שלאחר שלאורך הקליפ הוצגו חברי הלהקה רוקדים בתלבושות שמייצגות מקצועות שונים ושרים על עבודתם, כאשר הם מוצגים לבסוף בקומה העליונה לאור הזרקורים, כמו על במה, נראה כי הם התעלו באופן סמלי מעל העמל היומיומי שאפשר את הצלחתם, וכך הקליפ משקף את האידאולוגיה המקובלת בתעשיית הבידור הקוריאנית - לפיה מוסר עבודה חזק, גישה חיובית, מסירות והקרבה צפויים להוביל להצלחה.

## נתוני מכירות

## מיקומי שיא במצעדים

## קישורים חיצוניים

* 

## הערות שוליים

קטגוריה:שירי BTS
קטגוריה:שירים בקוריאנית
איחוד (פוליטיקה)

**איחוד** (וכן **איחוד מדיני** ו**איחוד פוליטי**) הוא מונח במדע המדינה המתייחס למסגרת משותפת לשתי ישויות מדיניות או יותר (בדרך כלל מדינות). איחוד כזה יכול להיות חזק או חלש מבחינת המבנה השלטוני והחוקי המקשר בין מרכיביו, ואף להיווצר רק עקב העובדה שאותו אדם עומד בראש הישויות השונות.

## סוגים
* **[[פדרציה]]** (בעברית "מַאֲחָד") – איחוד בין מדינות שבו כל מדינה מוותרת על ריבונותה המלאה ומעבירה חלק מסמכויותיה לממשלה על-מדינתית ("ממשלה פדרלית", "ממשל פדרלי"), בפרט בענייני חוץ וצבא. מצד שני, לכל מדינה נשמרת מידה ניכרת של עצמאות פנימית, הן בענייני חקיקה (בדרך כלל כל עוד אינה מנוגדת לחוקת הפדרציה) והן בענייני ממשל מקומי ברמת המדינה וברמת הרשויות המקומיות, לרבות הקמה והפעלה של כוחות משטרה ומשמר לאומי. בעולם קיימות כיום כ-28 פדרציות (יתר המדינות הריבוניות בעולם, ברובן המוחלט, הן מדינות שלטון מואחד).
* **[[קונפדרציה]]** (בעברית "תַאֲחִיד") – איחוד חלקי ומוגבל בין מדינות, שבו נשמר חלק ניכר מריבונותן, והממשלה העל-מדינתית מוגבלת בכוחה ובסמכויותיה. מכיוון שאיחוד קונפדרלי הוא חלש יחסית, איחודים כאלה לרוב אינם נשמרים לאורך זמן, אלא מתהדקים לכדי פדרציה או מתרופפים עד לביטולם (ואז המדינות המרכיבות הופכות למדינות ריבוניות נפרדות לחלוטין).
* **[[אוניה פרסונלית|אוּנְיָה פרסונלית]]** (תעתיק מ-Personal union, כלומר "איחוד אישי" או "איחוד פרסונלי") – מונח במשפט הבינלאומי המתאר ישויות מדיניות נפרדות שבראשן עומד אותו האדם. שתי דוגמאות בולטות בימינו לאיחודים כאלה הן:
** ממלכות חבר העמים הבריטי – 15 מונרכיות חוקתיות שבראשן עומד אותו מונרך (כיום צ'ארלס השלישי), ולכן מצויות במצב של אוניה פרסונלית (למשל קנדה וג'מייקה; המצב תקף לכל צמד מדינות מתוך ה-15).
** צרפת ואנדורה – עקב המצב הייחודי שבו האדם שנבחר לתפקיד נשיא צרפת מתמנה אוטומטית לאחד משני הנסיכים-שותפים של אנדורה.
* **[[איחוד אמיתי]]** – מצב שהתפתח מאוניה פרסונלית, שבו שתי מדינות או יותר שבראשן עמד אותו שליט, איחדו גם מוסדות שלטון.

## דוגמאות לאיחודים שהגדרתם אינה חד-משמעית
* שווייץ – נקראת קונפדרציה אך ברבות השנים אימצה מאפיינים פדרליים, והיא מצויה במצב-ביניים (אפשר לראות אותה כפדרציה רופפת או כקונפדרציה הדוקה).
* האיחוד האירופי – מהווה שילוב של מספר סוגי איחוד, הן של מדינה על-לאומית (כלומר פדרציה), מכיוון שקיימים בה גופי שלטון מרכזיים המחליטים בנושאי כלכלה (בעיקר במדינות גוש האירו) והגירה, והן של קונפדרציה או ברית בין-לאומית, שהרי בענייני צבא, שהם משמעותיים ביותר כדרך להבחין בעצמאות מדינית, כל מדינה מחליטה בעצמה, והגוף העיקרי המאחד אותן, למרות נציג עליון בנושא באיחוד האירופי, הוא למעשה ברית נאט"ו.

## ראו גם
* מדינת שלטון מואחד (גם "מדינה אוניטרית", Unitary state) – מדינה ריבונית הנשלטת כישות אחת שבה השלטון המרכזי הוא הסמכות העליונה. זוהי התצורה הנפוצה ביותר של מדינות ריבוניות בעולם (היתר הן ברובן פדרציות).

## קישורים חיצוניים

קטגוריה:מדע המדינה
הילדים שרודפים אחרי כוכבים

**הילדים שרודפים אחרי כוכבים** (ביפנית: **星を追う子ども**) הוא סרט אנימה יפני מהסוגה פנטזיה, אשר יצא במקור לאקרנים בשנת 2011. הסרט נכתב ובוים על ידי מאקוטו שינקאי והופק על ידי אולפני CoMix Wave Films. הקרנת הבכורה של הסרט התקיימה ביפן ב-7 במאי 2011.

## תקציר העלילה
עלילת הסרט עוקבת אחר הנערה הצעירה אסונה וואטאזה, אשר חיה חיים שליווים ובודדים בעיירה כפרית ביפן. אסונה מבלה את רוב זמנה בהאזנה למוזיקה מסתורית ממקלט רדיו קריסטל שקיבלה במקור מאביה המנוח.

יום אחד, תוך כדי שהיא הולכת לביתה היא מותקפת על ידי מפלצת אימתנית אך נער מסותרי בשם שון מציל אותה מהמפלצת. עם זאת, שון נפטר בהמשך ובעקבות כך אסונה יוצאת למסע הרפתקאות אל עולם תת-קרקעי בשם אגארתה יחד עם המורה שלה מר מוריסאקי, על מנת להגיע ממנו לעולם המתים ולהחזיר לחיים את שון בו היא התאהבה, וכמו גם את אשתו המנוחה של מר מוריסאקי.

## הדמויות הראשיות
* **אסונה ווטאס** – נערה בת 11 שנאלצה להתבגר במהירות בעקבות אובדן אביה. אסונה מבלה את זמנה בבית עץ בו היא מאזינה למוזיקה מוזרה מרדיו שנתן לה אביה.
* **ריוג'י מוריסאקי** – המורה המחליף של אסונה אשר על ידע רב על ארץ אגרתה. ריוג'י מעוניין להחיות את אשתו המנוחה באמצעות שער החיים והמוות. ריוג'י משמש כדמות אב לאסונה.
* **שון קאנא'אן פריסס** – ילד מסתורי בן 14 מארץ אגרתה. אסונה מתאהבת בשון לאחר שהוא מציל אותה.
* **שין קאנא'אן פריסס** – אחיו הצעיר של שון שנשלח מטעם הכפר שלו לשלוף את גביש הקלוויס מאסונה ומוריסאקי.
* **יואו יאזאקי** – החברה הכי טובה של אסונה אשר היא גם תלמידה בכיתה של אסונה.

## קישורים חיצוניים
*  (ביפנית)

קטגוריה:סרטי 2011
קטגוריה:סרטי אנימה
קטגוריה:סרטים יפניים
קטגוריה:סרטים ביפנית
קטגוריה:סרטי מאקוטו שינקאי
קטגוריה:סרטי אנימה מ-2011
קטגוריה:אנימות ומאנגות דרמה
מומבהטון

**מומבהטון** (**Moombahton**) הוא תת-ז'אנר של מוזיקת דאנס אלקטרונית, מוזיקת האוס ורגאטון, שהופיע לראשונה לאחר הופעתו של הדי ג'יי והמפיק המוזיקלי האמריקאי דייב נאדה  בוושינגטון די. סי. ב-2009. נאדה טבע את השם כהלחם בסיסים של "מומבה" ("Moombah") ורגאטון (Reggaeton).

המאפיינים המזהים למוזיקת מומבהטון כוללים קו בסליין עבה ופרוס, מבנה דרמטי ופעימה דו-שלבית, עם מילוי מהיר של תופים. חלק משירי המומבהטון כוללים סינתיסייזרי רייב וסמפול ראפ א-קפלה. מבחינה מוזיקלית, מוזיקת מומבהטון מערבב את המקורות הקצביים של מוזיקת אלקטרו האוס או האוס, הקצב האיטי של מוזיקת רגאטון, בדרך כלל בין 100–110 פעימות לדקה, בליווי כלי הקשה מקפיצים המושפעים ממוזיקת רגאטון.

## הערות שוליים

קטגוריה:שנות ה-2000 במוזיקה
קטגוריה:שנות ה-2010 במוזיקה
קטגוריה:מוזיקה של המאה ה-21
פסגת אול בלאק

**פסגת אול בלאק (**באנגלית: **All Black Peak)** היא הפסגה המרכזית בצד הדרומי-מזרחי של רכס לאנטרמן בארץ ויקטוריה, אנטארקטיקה, המתנשאת ל-2024 מטר במזרח ראש הרי באוורס.

שמה של הפסגה ניתן לה בשל צבעה הכהה בשנת 1983, על ידי ועדת השמות האנטארקטית של ניו זילנד בעקבות הצעת הגאולוג ליירד.

הפסגה ממוקמת ב-Pennell Coast, אזור באנטארקטיקה בין כף ויליאמס וכף אדייר.

## הערות שוליים
* מידע על הפסגה

קטגוריה:ארץ ויקטוריה: הרים
גראז' האוס

**גראז' האוס** (**Garage house**) או **גראז**' (**Garage**) או **ניו יורק האוס** (**New York house**) או **ניו ג'רזי סאונד** (**New Jersey sound**) הוא תת-ז'אנר מוזיקלי של מוזיקת דאנס, שפותח לצד מוזיקת שיקגו האוס. תת-ז'אנר זה היה פופולרי מאוד בשנות ה-80 בארצות הברית ובשנות ה-90 בבריטניה, שם התפתחו הז'אנרים המוזיקליים גראז' בריטי וספיד גראז'.

בהשוואה לצורות אחרות של מוזיקת האוס, גראז' האוס כולל יותר ריפי פסנתר המושפעים ממוזיקת גוספל ושירה נשית. כמו כן, לעומת שיקגו האוס, גראז' האוס מושפע יותר מ-R&B.

## הערות שוליים

קטגוריה:ניו יורק: תרבות
קטגוריה:מוזיקה של המאה ה-20
מעבר לעננים, המקום המובטח

**מעבר לעננים, המקום המובטח** (ביפנית: 雲のむこう) הוא סרט אנימה יפני שיצא במקור לאקרנים בשנת 2004. זהו סרט העלילתי הראשון שנוצר על ידי מאקוטו שינקאי, אותו הוא צילם, ביים וערך.

## תקציר העלילה
עלילת הסרט מתרחשת במציאות חלופית בה שטחיה של יפן חולקו לאחר מלחמת העולם השנייה בין ארצות הברית לבין ברית המועצות, כאשר האי הצפוני ביותר, הוקאידו, נמצא בשליטת ברית המועצות ואילו יתר שטחיה של יפן נמצאים תחת שלטון ארצות הברית. השלטונות בהוקאידו בנו מגדל זכוכית ענק, שמטרתו לא ידועה ומעורר חששות בדרום.

עלילתו של הסרט עוסקת בשני תלמידי חטיבת הביניים הירוקי פוג'יסאווה וטאקויה שיראקאוו, החיים בחלקה הדרומי של יפן, ואשר חולמים לבנות יחד מטוס ולטוס באמצעותו למגדל הזכוכית המסתורי בהוקאידו, בו ניתן להבחין מרחוק מעיר הולדתם.

בעודם בונים את המטוס שלהם, הם נתקלים בילדה בשם סאיורי סוואטרי, אשר מרותקת למיטה בבית החולים עקב מחלה מסתורית. הם מתיידדים איתה ומחליטים לקחת אותה יחד איתם למסע שלהם אל המגדל המסתורי בהוקאידו.

## דמויות
* **הירוקי פוג'יסאווה** – גיבור הסרט. הירוקי הוא תלמיד בחטיבת הביניים אשר חולם להיות טייס. הירוקי נחוש לבנות מטוס יחד עם חברו טאקויה.
* **טאקויה שיראקאווה** – החבר הכי טוב של הירוקי שגם בעל עניין רב בתחום התעופה.
* **סאיורי סוואטרי** – ילדה המרותקת למיטה בבית חולים עקב מחלה מסתורית. היא מתיידדת עם הירוקי וטאקויה שמחליטים לקחת אותה יחד איתם למסע שלהם אל המגדל המסתורי.

## קישורים חיצוניים
* 

קטגוריה:טוקיו בקולנוע
קטגוריה:סרטי המלחמה הקרה
קטגוריה:סרטי 2004
קטגוריה:סרטי אנימה
קטגוריה:סרטים יפניים
קטגוריה:סרטים ביפנית
קטגוריה:סרטי מאקוטו שינקאי
קטגוריה:סרטי אנימה מ-2004
קטגוריה:סרטי מדע בדיוני מ-2004
קטגוריה:סיינן
Fat Lip

"**Fat Lip**" ("**שפה נפוחה**") הוא שיר של להקת הרוק הקנדית סם 41. השיר הוא הרצועה הרביעית באלבום הבכורה שלהם, *[[All Killer No Filler]]* (2001), והוא יצא לאור כסינגל באפריל 2001. זהו הסינגל המצליח ביותר של הלהקה, והוא הגיע לראש מצעד ה-Billboard Modern Rock Tracks. הוא הגיע למקום ה-66 במצעד בילבורד הוט 100 ולמקום השמיני במצעד הסינגלים הבריטי.
## רקע וכתיבה
"Fat Lip" נכתב על ידי דריק ויבלי, סטיב ג'וקז ודייב בראונסאונד, חברי סם 41, והופק על ידי ג'רי פין. השיר קיבל את שמו ממונח הסלנג לשפה נפוחה הנגרמת מאגרוף לפנים.

דריק ויבלי העיד כי זהו השיר האחרון שכתב בשביל האלבום *All Killer No Filler*. לדבריו: "האלבום כמעט הושלם. השיר בכלל לא היה אמור להיות סינגל. הוא אפילו לא היה אמור להיות שיר. הדבר הראשון שכתבתי היה ריף הגיטרה. ולא בהכרח כתבתי אותו בשביל הרעיון הזה שהיה לי לסוג כזה של פאנק רוק-ראפ. ידעתי שיש לי את רעיון הראפ הישן הזה מעורבב עם פאנק רוק, אבל כתבתי את הריף הזה רק בתור ריף. ובסופו של דבר כתבתי את הפזמון כמה חודשים לאחר מכן. ואז היה לי את הבית הזה, ואף אחד מהם לא היה אמור להיות ביחד. הם היו רק דברים נפרדים שכתבתי במשך הזמן. ואז יום אחד זה התחבר לי, וחשבתי: 'טוב, הם די עובדים טוב יחד. כולם באותו הקצב, כולם באותו המפתח״. שיניתי כמה דברים וגרמתי לזה לעבוד, ואז חשבתי: 'בסדר, יש לי את החלק של הראפ, יש לי ריף, ויש לי פזמון', אבל אין לי את שאר השיר. ואז לקח הרבה זמן עד שהכל התחבר." 

השיר תואר כשיר פופ-פאנק, סקייט פאנק, ראפ רוק, הארד רוק ואיזי-קו. "הבתים עוסקים במה שעשינו בחיים: לגדול בפרברים, ללכת למסיבות, לבלות עם החברים שלנו ולעשות צרות. הרבה אנשים אומרים שהם מזדהים עם זה", אמר ויבלי. 

## קליפ וידאו
הקליפ, שצולם בפמונה, קליפורניה, דורג במקום ה-75 במצעד "100 הסרטונים הטובים ביותר של MuchMusic". בתחילת הקליפ, הלהקה מבצעת ראפ א-קפלה למחצית הראשונה של הבית הראשון של "It's What We're All About", שיר אחר של הלהקה, לצוות של חנות משקאות. לאחר מכן נראים חברי הלהקה מבצעים את השיר בהופעה מאולתרת מול קהל של מבוגרים צעירים ובני נוער, ובין לבין נראים גם סרטונים קצרים של הקהל, שעושה דברים שונים בסביבת ההופעה.

ב-31 ביולי 2022, נעשה לקליפ רימאסטר לאיכות HD.

## קישורים חיצוניים

## הערות שוליים

קטגוריה:שירים באנגלית
קטגוריה:שירי ראפ רוק
קטגוריה:סינגלים בהוצאת איילנד רקורדס
סידן כלורי

**סידן כלורי** (Calcium chloride) הוא תרכובת יונית שנוסחתה CaCl2 מורכבת מיוני סידן +Ca2 ויוני כלור -Cl. סידן כלורי הוא המלח הנוצר בתגובת הסתירה בין סידן הידרוקסיד לחומצה הידרוכלורית.

סידן כלורי הוא מוצק גבישי לבן מסיס במים. החומר היגרוסקופי חזק (בתגובה אקסותרמית) ונוסחתו CaCl2·*n*H2O כאשר מספר מולקולות המים n יכול להיות 0 (המלח היבש) 1, 2, 4 או 6. השימוש העיקרי בסידן כלורי הוא למניעת קפיאת מים על כבישים, בצורתו היבשה הוא משמש כחומר ייבוש בשל יכולתו לספוח אדי מים מהאוויר.

## שימושים
השימוש העיקרי בסידן כלורי הוא למניעת היווצרות שכבת קרח על כבישים. למטרה זו הוא יעיל יותר ממלח בישול ופוגע פחות בצמחייה. למטרה זו משתמשים בחומר ככדורים בקוטר של כמה מילימטרים. לתערובת האוטקטית של סידן כלורי במים בריכוז משקלי 52.6% נקודת קפאון של כ־50°C - בהשוואה לטמפרטורה אוטקטית של 23°C- בתמיסת NaCl.

מכיוון שסידן כלורי הוא חומר היגרוסקופי משתמשים בתמיסה מרוכזת שלו במים למניעת היווצרות אבק בדרכי עפר. עליית אבק נמנעת בזכות שכבת מים דקה הנצמדת לפני הכביש. שימוש נוסף במעבדה: שמירת יובש של קולונות.

סידן כלורי משמש בתעשיית המזון כחומר מייצב לירקות משומרים, בהפקת טופו מסויה ובתהליכי ספריפיקציה. מספר E של סידן כלורי הוא E509.
ממוזער|ימין|200px|סידן כלורי

## קישורים חיצוניים

קטגוריה:סידן: תרכובות
קטגוריה:כלורידים
קטגוריה:מלחים
קים ג'י-סו

**קים ג'י-סו** (בקוריאנית: **김지수**; נולד ב-24 בדצמבר 2004 בבוצ'און שבקוריאה הדרומית) הוא כדורגלן דרום קוריאני המשחק בעמדת הבלם בקבוצת פ.צ. קייזרסלאוטרן, בהשאלה מברנטפורד.

## קריירת מועדונים
קים גדל במחלקות הנוער של בוצ'און דונגוק וסונגנאם. בשנת 2022 החל לשחק בקבוצה הבוגרת של סונגנאם במסגרת ליגת הכדורגל של קוריאה הדרומית. בסך הכל ערך 20 הופעות ליגה במדי הקבוצה הבוגרת של המועדון.

ב-26 ביוני 2023 חתם בברנטפורד מהפרמייר ליג, והחל לשחק בקבוצת המילואים של המועדון.

## קריירה בינלאומית
נכלל בסגל נבחרת קוריאה הדרומית עד גיל 20 לטורניר גביע העולם עד גיל 20 בשנת 2023.

נכלל בסגל נבחרת קוריאה הדרומית לטורניר גביע אסיה 2023, על-אף שלא ערך הופעות במדי הנבחרת עד למועד הזימון.

## קישורים חיצוניים

## הערות שוליים

קטגוריה:כדורגלנים דרום קוריאנים
קטגוריה:בלמי כדורגל דרום קוריאנים
קטגוריה:כדורגלני ברנטפורד
קטגוריה:כדורגלני נבחרת קוריאה הדרומית
קטגוריה:כדורגלני גביע אסיה 2023
קטגוריה:כדורגלני פ.צ. קייזרסלאוטרן
קטגוריה:דרום קוריאנים שנולדו ב-2004
קים יונג-האק

**קים יונג-האק** (בקוריאנית: **김용학**; נולד ב-20 במאי 2003 2004 בגוואנגמיונג שבקוריאה הדרומית) הוא כדורגלן דרום קוריאני המשחק בעמדת קשר הכנף בקבוצת פורטימוננסה מליגת העל הפורטוגלית, בהשאלה מפוהאנג סטילרס.

## קריירת מועדונים
קים גדל במחלקות הנוער של גוואנגמיונג ופוהאנג סטילרס. ב-20 בינואר 2022 הושאל קים למשך עונה וחצי לפורטימוננסה מליגת העל הפורטוגלית. ב-19 בנובמבר ערך את הופעת הבכורה שלו במועדון, בהפסד 2-0 לנסיונל מדיירה במסגרת גביע הליגה הפורטוגלית לעונת .

## קריירה בינלאומית
נכלל בסגל נבחרת קוריאה הדרומית עד גיל 20 לטורניר גביע העולם עד גיל 20 בשנת 2023.

## קישורים חיצוניים

## הערות שוליים

קטגוריה:כדורגלנים דרום קוריאנים
קטגוריה:קשרי כדורגל דרום קוריאנים
קטגוריה:כדורגלני פוהאנג סטילרס
קטגוריה:כדורגלני פורטימוננסה
קטגוריה:דרום קוריאנים שנולדו ב-2003